Surathai21/ocs-krisdika huggingface dataset:
พระราชบัญญัติการพนัน (ฉบับที่ 8) พ.ศ. 2505
วันที่ประกาศ: 1962-02-06

content: พระราชบัญญัติ การพนัน (ฉบับที่ ๘) พ.ศ. ๒๕๐๕
content: ภูมิพลอดุลยเดช ป.ร. ให้ไว้ ณ วันที่ ๓๑ มกราคม พ.ศ. ๒๕๐๕ เป็นปีที่ ๑๗ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยการพนัน จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติการพนัน (ฉบับที่ ๘) พ.ศ. ๒๕๐๕”
sectionNo: 2
content: มาตรา ๒ พระราชบัญญัตินี้ให้ใช้บังคับเมื่อพ้นกำหนดสิบห้าวันนับแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้เพิ่มความต่อไปนี้เป็นมาตรา ๙ ทวิ และมาตรา ๙ ตรี แห่งพระราชบัญญัติการพนัน พุทธศักราช ๒๔๗๘ ตามลำดับ “มาตรา ๙ ทวิ ห้ามมิให้ผู้ใดเสนอขายหรือขายสลากกินแบ่งที่ออกจำหน่ายตามมาตรา ๙ และที่ยังมิได้ออกรางวัลเกินกว่าราคาที่กำหนดในสลาก มาตรา ๙ ตรี ผู้ใดฝ่าฝืนมาตรา ๙ ทวิ
sectionNo: 3
content: ต้องระวางโทษจำคุกไม่เกินหนึ่งเดือน หรือปรับไม่เกินหนึ่งพันบาท หรือทั้งจำทั้งปรับ”
content: ผู้รับสนองพระบรมราชโองการ จอมพล ส. ธนะรัชต์ นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากมีผู้ขายขายสลากกินแบ่งที่ยังมิได้ออกรางวัลเกินกว่าราคาที่กำหนดไว้ในสลาก เป็นเหตุให้ประชาชนต้องซื้อสลากในราคาสูง และไม่อาจลงโทษแก่ผู้ขายได้ เพื่อเป็นทางป้องกันและปราบปรามจึงต้องออกกฎหมายเพิ่มเติม
content: เพื่อมิให้ผู้ขายขายสลากกินแบ่งที่ยังมิได้ออกรางวัลเกินกว่าราคาที่กำหนดไว้ในสลาก
กฎกระทรวง ฉบับที่ 4 (พ.ศ. 2505) ออกตามความในพระราชบัญญัติวิธีการงบประมาณ พ.ศ. 2502
วันที่ประกาศ: 1962-02-13

content: กฎกระทรวง ฉบับที่ ๔ (พ.ศ. ๒๕๐๕) ออกตามความในพระราชบัญญัติวิธีการงบประมาณ พ.ศ. ๒๕๐๒
content: อาศัยอำนาจตามความในมาตรา ๙ ทวิ แห่งพระราชบัญญัติวิธีการงบประมาณ พ.ศ. ๒๕๐๒ ซึ่งแก้ไขเพิ่มเติมโดยพระราชบัญญัติวิธีการงบประมาณ (ฉบับที่ ๒) พ.ศ. ๒๕๐๓ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ การกู้เงินตามกฎกระทรวงนี้ให้กู้โดยวิธีออกพันธบัตรเรียกว่า “พันธบัตรเงินกู้ในปีงบประมาณ พ.ศ. ๒๕๐๕ ครั้งที่ ๒ (เงินตราต่างประเทศ)” มีจำนวนไม่เกินยี่สิบสามล้านดอลลาร์สหรัฐอเมริกา เท่ากับเงินตราไทยสี่ร้อยหกสิบล้านบาท โดยคิดอัตราแลกเปลี่ยนหนึ่งดอลลาร์สหรัฐอเมริกาต่อยี่สิบบาท
sectionNo: 2
content: ข้อ ๒ พันธบัตรรายนี้เป็นพันธบัตรชนิดจดทะเบียน มีดอกเบี้ยอัตราร้อยละสามต่อปี ออกจำหน่ายตามราคาที่ตราไว้เป็นหน่วย หน่วยละหนึ่งล้านดอลลาร์สหรัฐอเมริกา
sectionNo: 3
content: ข้อ ๓ พันธบัตรรายนี้ออกจำหน่ายภายในปีงบประมาณ พ.ศ.๒๕๐๕ เป็นคราว ๆ ตามความต้องการของกระทรวงการคลัง และมีกำหนดเวลาชำระต้นเงินคืนไม่เกินหนึ่งปี นับแต่วันที่จำหน่ายพันธบัตรแต่ละฉบับ กำหนดเวลาชำระต้นเงินคืนตามความในวรรคก่อน กระทรวงการคลังกับผู้มีกรรมสิทธิ์ในพันธบัตรอาจตกลงขยายออกไปอีกครั้งละหนึ่งปีได้
sectionNo: 3
content: แต่ต้องไม่เกินสี่ครั้ง
sectionNo: 4
content: ข้อ ๔ พันธบัตรรายนี้ให้เป็นไปตามแบบท้ายกฎกระทรวงนี้ และมิให้ถือว่าพันธบัตรฉบับใดสมบูรณ์ เว้นแต่พนักงานเจ้าหน้าที่ซึ่งรัฐมนตรีว่าการกระทรวงการคลังได้แต่งตั้งโดยประกาศในราชกิจจานุเบกษาได้ลงลายมือชื่อกำกับในพันธบัตรฉบับนั้นแล้ว
sectionNo: 5
content: ข้อ ๕ การจ่ายดอกเบี้ยให้จ่ายในวันที่ชำระต้นเงินคืน ดอกเบี้ยให้คำนวณตั้งแต่วันที่จำหน่ายพันธบัตรถึงวันที่ชำระต้นเงินคืน ในกรณีที่มีการขยายกำหนดเวลาชำระต้นเงินคืนตามข้อ ๓ วรรคสอง ผู้มีกรรมสิทธิ์ในพันธบัตรจะขอรับดอกเบี้ยสำหรับพันธบัตรที่มีอายุครบรอบปีหนึ่ง ๆ ก็ได้
sectionNo: 6
content: ข้อ ๖ การชำระต้นเงินคืนและการจ่ายดอกเบี้ยให้ชำระและจ่ายเป็นเงินดอลลาร์สหรัฐอเมริกา
sectionNo: 7
content: ข้อ ๗ กระทรวงการคลังจะชำระต้นคืนทั้งหมดหรือแต่บางส่วนก่อนกำหนดเวลาชำระต้นเงินคืนก็ได้ โดยแจ้งให้ผู้มีชื่อเป็นผู้มีกรรมสิทธิ์ในพันธบัตรทราบล่วงหน้าไม่น้อยกว่าเจ็ดวัน
sectionNo: 8
content: ข้อ ๘ ให้ธนาคารแห่งประเทศไทยเป็นผู้ออกพันธบัตรรายนี้และจัดการอื่น ๆ ที่จำเป็นเพื่อประโยชน์ในการนี้
sectionNo: 9
content: ข้อ ๙ ให้กำหนดค่าใช้จ่ายและค่าธรรมเนียมในการจัดการเกี่ยวกับพันธบัตรรายนี้ให้แก่ธนาคารแห่งประเทศไทย ดังต่อไปนี้ (ก) ค่าใช้จ่ายในการจัดการเกี่ยวกับพันธบัตรเท่าที่จ่ายจริง (ข) ค่าธรรมเนียมในการจัดการเกี่ยวกับพันธบัตรในอัตราร้อยละ ๐.๐๖๒๕
sectionNo: 9
content: ของจำนวนเงินค่าพันธบัตรที่จำหน่ายได้ดอกเบี้ยที่จ่ายและต้นเงินที่ชำระคืน
sectionNo: 10
content: ข้อ ๑๐ ในการประกอบกิจการเกี่ยวกับเงินกู้รายนี้ เศษของหนึ่งเซนต์ให้ปัดทิ้ง
content: ให้ไว้ ณ วันที่ ๘ กุมภาพันธ์ พ.ศ. ๒๕๐๕ สุนทร หงส์ลดารมภ์ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากกระทรวงการคลังเห็นเป็นการสมควรที่จะกู้เงินมาใช้จ่ายในราชการโดยอาศัยอำนาจตามพระราชบัญญัติวิธีการงบประมาณ พ.ศ. ๒๕๐๒ จึงจำเป็นต้องออกกฎกระทรวงเพื่อให้การกู้เงินได้สำเร็จลุล่วงไป